ສະຫະລັດ ແລະ ຈີນ ຂະຫຍາຍການຮ່ວມມື ແກ້ໄຂບັນຫາ ດິນຟ້າອາກາດ 
ສະຫະລັດ ແລະຈີນ ປະຊຸມກັນ ທີ່ນະຄອນຫຼວງວໍຊິງຕັນ ​ເນັ້ນ​ໜັກ​ເປັນພິເສດ ກ່ຽວ​ກັບ​ການ​ຮ່ວມມື ກ່ຽວກັບ ການປ່ຽນແປງ ຂອງດິນຟ້າອາກາດ ແລະສິ່ງ​ແວດ​ລ້ອມ.
ການຮ່ວມມືທີ່ຈະຕິດຕາມເບິ່ງການເຄື່ອນຍ້າຍເຕົ່າທະເລ ແລະ ການດຳເນີນຄວາມພະຍາຍາມຮ່ວມກັນ ເພື່ອສັງເກດການເບິ່ງ ອາກາດ ທີ່ເປັນມົນລະພິດ ໃກ້ກັບສວນອຸດສາຫະກຳເຄມີ ຊຶ່ງ ເປັນສອງຂໍ້ລິເລີ້ມທີ່ໄດ້ກ່າວເນັ້ນໃນວັນອັງຄານວານນີ້ ທີ່ກອງປະຊຸມການຫາລືດ້ານຍຸດທະສາດແລະເສດຖະກິດ ລະຫວ່າງ ສະຫະລັດ ແລະ ຈີນ ຢູ່ໃນເວລານຶ່ງມື້ຂອງການເນັ້ນໜັກເປັນພິເສດ ກ່ຽວກັບການ ຮ່ວມມືດ້ານສິ່ງແວດລ້ອມນັ້ນ ບັນດາເຈົ້າໜ້າທີ່ສະຫະລັດແລະ ຈີນ ໄດ້ປະກາດກ່ຽວກັບ ໂຄງການ “ການຮ່ວມມືດ້ານສິ່ງແວດ ລ້ອມ” ໃໝ່ ທີ່ມີມາເປັນລຳດັບ ໃນຄວາມພະຍາຍາມຂອງການ ຮ່ວມມືຂອງພາກເອກກະຊົນ ລະຫວ່າງປະເທດທັງສອງ ໃນການຖະແຫລງຂ່າວ ຕອນແລງວັນອັງຄານວານນີ້ ເຈົ້າໜ້າທີ່ຂັ້ນສູງຂອງ ກະຊວງຕ່າງ ປະເທດ ສະຫະລັດ ຄົນນຶ່ງກ່າວວ່າ ການປະຊຸມດົນກວ່າເຄິ່ງມື້ ແມ່ນໄດ້ເນັ້ນໜັກໃສ່ວ່າ ປະເທດທັງສອງຈະກ້າວໄປໜ້າຢ່າງໃດ ກ່ຽວກັບບັນຫາການປ່ຽນແປງດິນຟ້າອາກາດຊຶ່ງ ເປັນຂົງເຂດທີ່ ວໍຊິງຕັນແລະປັກກິ່ງ ໄດ້ໄດ້ມີການຮ່ວມມືກັນຢ່າງກວ້າງຂວາງຢູ່ແລ້ວນັ້ນ ສະຫະລັດ ແລະ ຈີນ ເປັນສອງເປັນປະເທດໃຫຍ່ທີ່ສຸດ ໃນການ ປ່ອຍແກັສເຮືອນແກ້ວ ທັງສອງຝ່າຍໄດ້ໃຫ້ຄຳໝັ້ນສັນຍາທີ່ຈະ ສະໜັບສະໜູນຄວາມພະຍາຍາມເພື່ອຈະຕັດການປ່ອຍແກັສພິດ ລົງ ແລະເຮັດໃຫ້ເປັນໂຕຢ່າງ ແກ່ບັນດາປະເທດອື່ນໆ ຮອງນາ ຍົກລັດຖະມົນຕີຈີນ ທ່ານ Wang Yang ກ່າວວ່າ “ທຳມະຊາດ ໄດ້ສະແດງໃຫ້ມະນຸດເຫັນ ເຖິງໄພອັນຕະລາຍ” ເວລາກ່າວເຖິງ ເລື້ອງການປ່ຽນແປງ ຂອງດິນຟ້າອາກາດ ” ທ່ານກ່າວ ອີກວ່າ “ມະນຸດຕ້ອງປ່ຽນແປງການຜະລິດໃນວິທີເກົ່າ ທີ່ອີງເອື່ອຍອາໄສຫຼາຍເກີນໄປກັບການບໍລິໂພກແລະຊັບພະຍາ ກອນ ແລະສິ່ງແວດລ້ອມ ”